ཆེན་གྱི་གསུང་འབུམ། པོད་གཉིས་པ།
བརྒྱན། །མི་དབང་རྒྱལ་པོ་འདོད་པ་དགུ་འགྱུར་ལ། །མི་ཡི་ལོངས་སྤྱོད་ཟད་མེད་ནོར་
གྱིས་བརྒྱན། །ཀླུ་དབང་མི་འགྱུར་གཙུག་ན་རིན་ཆེན་ལ། །ཀླུ་ཡི་དཀོར་མཛོད་འདོད་
དགུའི་དབྱིག་གིས་བརྒྱན། །སྨན་མཆོག་རྣམ་རྒྱལ་མ་རྨོས་ལོ་ཐོག་དང་། །གསེར་
ཟངས་རིན་ཆེན་ཕྲ་མེན་གཡུ་ལ་སོགས། །དུང་ཤེལ་བྱི་རུ་མུ་མེན་བཻཌཱུརྱ། །རིན་ཆེན་
དབྱིག་རྫས་ལྷ་མིའི་འདོད་འབྱུང་གཏེར། །རྩི་བཅུད་མར་མེ་གདུང་སེལ་ཡོན་ཆབ་
དང་། །དྲི་ཞིམ་བདུག་སྤོས་གཙང་རྫས་ཡིད་འོང་དང་། །རོ་མཆོག་བདའ་དགུའི་
ཞལ་ཟས་སྣ་ཚོགས་དང་། །ཨུད་དཔལ་མེ་ཏོག་ཧ་ལོ་མེ་ཏོག་དང་། །དར་ཐག་དམར་
ལྗང་རིན་ཆེན་ཟ་ར་ཚགས། །གདུགས་དང་རྔ་གཡབ་མེ་ཏོག་ཕྲེང་བ་དང༌། །ཀུ་ཤ་
ལ་དང་ལྗོན་ཤིང་བསིལ་གཡབ་དང་། །ཀུན་ལ་བཀའ་བཙན་རྒྱལ་པོ་རིན་པོ་ཆེ། །མི་
འགྱུར་གདུགས་ཆེན་མི་ནུབ་རྒྱལ་མཚན་ཏོག །སྐྱོན་བྲལ་པདྨ་དབང་བསྒྱུར་འཁོར་
ལོའི་གདན། །ཤེས་རིག་མཆོག་ལྡན་བློན་པོ་རིན་པོ་ཆེ། །བཀྲ་ཤིས་དུང་དཀར་རིན་
ཆེན་གཏེར་བུམ་བརྗིད། །མཛེས་བརྗིད་གཟི་མདངས་བཙུན་མོ་རིན་པོ་ཆེ། །བཀྲ་
གསལ་དཔལ་བེའུ་གསེར་གྱི་ཉ་མོ་མཛེས། །སྟོབས་ཀྱི་གཡུལ་རྒྱལ་དམག་དཔོན་
རིན་པོ་ཆེ། །ཅང་ཤེས་རྟ་མཆོག་སྟོབས་ཆེན་གླང་པོ་དང་། །དགོས་འདོད་ཀུན་འབྱུང་
ཡིད་བཞིན་ནོར་བུས་བརྒྱན། །འདོད་འབྱུང་བ་མོ་མ་ཧེ་མཛོ་ལ་སོགས། །རིན་ཆེན་
རྐང་འགྲོས་ཇི་སྲིད་ཟད་མེད་བཀོལ། །རྔ་གཤང་དུང་གླིང་འཛབ་དབྱངས་སྙན་པའི་
སྒྲ། །བསོད་ནམས་འཛད་མེད་ལྷ་ཀླུ་མི་ཡི་རྫས། །སྟོང་གསུམ་གང་བའི་མཆོད་ཚོགས་
རྒྱ་ཆེན་འདི། །ལྷ་མིའི་ཞིང་སྐྱོང་འཁོར་ལོ་སྒྱུར་རྒྱལ་བདག །མི་འཇེད་འཇིག་རྟེན་བྱེ་
བ་ཕྲག་བརྒྱའི་ཞིང་། །གྲྭ་སློབ་ཡོན་འཁོར་གྲངས་མེད་དབུས་ནས་འགྱིང་། །ལྷ་ཀླུ་མི་
ཡི་གཡུང་དྲུང་སེམས་དཔའ་དང་། །གཟུགས་མཛེས་ལྷ་མོ་ཡིད་འོང་དུ་མ་དང་། །ཁྱེའུ་
དག་པ་རྣམས་ཀྱིས་སྣ་དྲངས་ཏེ། །གང་ཤར་བདེ་སྟོང་སེམས་ཀྱི་སྤྱོད་ཡུལ་དུ། །ཕ་
25

བོན་དང་ཞང་ཞུང་ཤེས་རིག་དཔེ་ཚོགས།
མས་ཐོག་དྲངས་མཁའ་མཉམ་འགྲོ་བའི་དོན། །བསྐལ་སྲིད་གྲངས་མེད་བསོད་ནམས་
ཚོགས་རྫོགས་ཕྱིར། །ལྷ་ཀླུ་མི་ཡི་མཆོག་གྱུར་སྐྱབས་གནས་མཆོག །བཀའ་དྲིན་
མཉམ་མེད་བླ་མ་རྒྱ་མཚོ་དང༌།
།ཐུགས་རྗེ་མཉམ་མེད་སངས་རྒྱས་རྒྱ་མཚོ་
དང་། །གདམས་ངག་མཉམ་མེད་བོན་ཉིད་རྒྱ་མཚོ་དང་། །བྱམས་སེམས་མཉམ་
མེད་སེམས་དཔའ་རྒྱ་མཚོ་དང་། །ཕྱོགས་བཅུའི་རབ་འབྱམས་སངས་རྒྱས་ཞིང
འབུལ། །མར་གྱུར་འགྲོ་ཀུན་སེམས་ཅན་ཐམས་ཅད་ཀྱིས། །གྲངས་མེད་ཚོགས་རྫོགས་
གྲངས་མེད་སྒྲིབ་སྦྱངས་ནས། །སྐྱབས་གནས་རྒྱལ་བ་ཉིད་དང་དབྱེར་མེད་ཀྱི། །ཟག་
མེད་ཕུང་པོ་ལྔ་རྫོགས་སངས་རྒྱས་ཤོག །ཅེས་ཡང་ནས་ཡང་དུ་གྲངས་མེད་བརྗོད་ལ་ཐུགས་རྗེ་ཚད་
མེད་ཀྱི་ངང་ནས་མི་དམིགས་པ་ལ་བཞག་གོ །བརྒྱན་རྣམས་བཀོད་པའི་དུས་སུ་ཤར་བྱང་ནུབ་ལྷོ་རུ་བཀོད་
དོ། །འབུལ་བའི་དུས་སུ་ཤར་ནས་བྱང་དུ་བསྐོར་ལ་འབུལ། བསྡུ་བའི་དུས་སུ་ཤར་ལྷོ་ནུབ་བྱང་དུ་བསྡུའོ། །སྐྱེ་
མེད་སྟོང་པ་ཡེ་ནས་བདལ་པ་ལ། །བོན་ཉིད་དཀྱིལ་འཁོར་རང་འབྱུང་ལྷུན་ལ་རྫོགས། །མཚན་མའི་ཚིག་
རྣམས་མི་རྟག་འགྱུར་བའི་རྒྱུ། །བྱ་བ་ཐམས་ཅད་འགྱུར་མེད་ཀློང་དུ་བསྡུ། །ཨོཾ་ཨ་ད་ད་དེ་དེ་ཕྱོད་ཕུར་
སལེ་ཧ་ལོ་སེང་། ཐུགས་རྗེ་ཚད་མེད་ཀྱི་ངང་ནས་ཞིང་ཁམས་མཆོད་སྤྲིན་དང་བཅས་པ་
མི་དམིགས་ཉག་གཅིག་ཀློང་དུ་བཞག་གོ །བོན་སྐྱོང་སྲུང་མ་ཡེ་ཤེས་རྣམས། བདག་གཞན་
གྱི་རྐྱེན་ཕྱི་ནང་གི་བར་ཆད་ཐམས་ཅད་བཟློག་ཅིང་། སངས་རྒྱས་ཀྱི་བསྟན་པ་སྲུང་བའི་ལས་ལ་སྤྱོད་
པར་བསམ། བསོད་ནམས་ཚོགས་རྫོགས་མཎྜལ་གྱི་ཁྲིད་རིམ་རྫོགས་སོ། །
ཁྲིད་གདམས་བདུན་པ་བྱིན་རླབས་བདག་འཇུག་གི་གསོལ་འདེབས་ཁྲིད་
རིམ་འདི་ལྟར་རོ། །རང་རང་གི་སྤྱི་བོའི་གཙུག་ཏུ་རིན་པོ་ཆེའི་ཁྲི་ཁྲི་རྐང་དང་ལྡན་
པ། ཁྲི་མིག་ན་རང་གི་དུག་ལྔའི་ངོ་བོ་སེང་གླང་རྟ་འབྲུག་ཁྱུང་ལྔ་ཡི་སྟེང་དུ། རང་
གི་དྲིན་ཆེན་རྩ་བའི་བླ་མ་ལ། བརྒྱུད་ལྡན་གྱི་བླ་མ་དམ་པའི་ཚོགས་དང་བཅས་
པ་རྣམས་ཀྱིས་བསྐོར་ནས་བཞུགས་པ། དེ་ཡི་གཡས་སུ་ཀུན་བཟང་རྒྱལ་བ་འདུས་
26

གྲུབ་དབང་བསྟན་འཛིན་རིན་ཆེན་གྱི་གསུང་འབུམ། པོད་གཉིས་པ།
པ་ལ། ཕྱོགས་བཅུའི་སངས་རྒྱས་ཀྱི་ཚོགས་དང་བཅས་པ་རྣམས་ཀྱིས་བསྐོར་ནས་
བཞུགས་པ། དེའི་གཡོན་དུ་རྣམ་མཁྱེན་རྒྱལ་བ་གཤེན་རབ་ལ། ས་བཅུའི་སེམས་
དཔའི་ཚོགས་དང་བཅས་པ་རྣམས་ཀྱིས་བསྐོར་ནས་བཞུགས་པ། དེའི་རྒྱབ་ཏུ་འཕྲུལ་
ངག་གི་བོན་ལ་སྐུ་གདུང་གསུང་རབ་མཆོད་རྟེན་གྱི་ཚོགས་དང་བཅས་པ་རྣམས་ཀྱིས་
བསྐོར་ནས་བཞུགས་པ། དེ་ཡི་མདུན་དུ་ཡི་དམ་རྒྱལ་བའི་ཕྱི་ནང་གསང་གསུམ་གྱི་
ལྷ་ཚོགས་དང་བཅས་པ་གསལ་གདབ་ལ། སྐྱབས་གནས་དམ་པ་དེ་རྣམས་ཀྱི་སྤྱན་
སྔ་རུ། བདག་སོགས་ཕ་མས་ཐོག་དྲངས་མ་གྱུར་ནམ་མཁའི་མཐའ་དང་མཉམ་པའི་
སེམས་ཅན་ཐམས་ཅད་ཀྱིས། ལུས་ངག་ཡིད་གསུམ་གུས་པའི་སྒོ་ནས། རྩེ་གཅིག་
དབྱེར་མེད་ཀྱི་གསོལ་བ་བཏབ་པས། སྐྱབས་གནས་དང་དྲིན་ཆེན་རྩ་བའི་བླ་མ་རྣམས་
ཀྱིས། དགོངས་པའི་དགོངས་ཚད་ནམ་མཁའ་ལྟ་བུ། མཁྱེན་པའི་མཁྱེན་ཚད་ཉི་ཟླ་
ལྟ་བུ། རྟོགས་པའི་རྟོགས་ཚད་རྒྱ་མཚོ་ལྟ་བུ། བྱིན་རླབས་དང་ཡོན་ཏན་ཅི་མངའ་བ་
ཐམས་ཅད་ནམ་མཁའ་ནས་ཆར་བབ་པ་ལྟ་བུ་རང་རྒྱུད་ལ་མར་སིབ་སིབ་ཐིམ་པར་
བསམ། ཨ༔ འགྲོ་དྲུག་སེམས་ཅན་དད་མདུན་ཞིང་ས་ལ། །གསོལ་བཏབ་འབྲས་བུ་
མི་འབྱུང་གང་ཡང་མེད། །གཏན་གྱི་བྱིན་རླབས་མ་འཇུག་བར་དུ་ཡང་། །བདག་གིས་
སྙོམས་འཇུག་ཚད་མེད་སྟོབས་བསྐྱེད་ནས། །སྤྱི་གཙུག་སྣང་སྟོང་བདེ་ཆེན་ཞིང་ཁམས་
འདིར། །དུག་ལྔ་རང་ཐུལ་གཅན་ལྔའི་ཁྲི་རྐང་སྟེང༌། །ཐབས་ཤེས་དབྱེར་མེད་ཉི་མ་ཟླ་
བ་དང་། །སྐྱོན་བྲལ་པདྨ་མཛེས་པའི་གདན་སྟེང་དུ། །དུས་གསུམ་རྒྱལ་བའི་རྒྱལ་ཚབ་
འགྲོ་བའི་མགོན། །བཀའ་དྲིན་མཉམ་མེད་རྩ་བའི་བླ་མ་རྗེ། །མཚན་དཔེ་རབ་མཛེས་
གངས་རི་ལྷུན་པོ་འདྲ། །དཔོན་གསས་ཀུན་འདུས་བླ་མ་རྒྱ་མཚོའི་མཆོག །དྲིན་ཆེན་
རྩ་བའི་བླ་མ་རིན་པོ་ཆེ། །རྩེ་གཅིག་འབྲལ་མེད་སྤྱི་གཙུག་རྒྱན་དུ་བཞུགས། །བདག་
ཅག་སྒོ་གསུམ་གུས་པས་གསོལ་བ་འདེབས། །རང་རིག་རང་ལ་འཆར་བར་བྱིན་གྱིས་
27

བོན་དང་ཞང་ཞུང་ཤེས་རིག་དཔེ་ཚོགས།
རློབས། །སྐྱབས་མགོན་མཉམ་མེད་རྒྱལ་བ་འདུས་པ་ནི། །ཞི་རྒྱན་རབ་མཛེས་དཀར་
གསལ་ཤེལ་གྱི་མདོག །རྒྱལ་བ་ཀུན་འདུས་སངས་རྒྱས་རྒྱ་མཚོའི་མཆོག །དྲིན་ཆེན་
རྩ་བའི་བླ་མ་རིན་པོ་ཆེ། །རྩེ་གཅིག་འབྲལ་མེད་སྤྱི་གཙུག་རྒྱན་དུ་བཞུགས། །བདག་
ཅག་སྒོ་གསུམ་གུས་པས་གསོལ་བ་འདེབས། །མ་བཅོས་རང་ས་ཟིན་པར་བྱིན་གྱིས་
རློབས། །གདམས་ངག་མཉམ་མེད་བོན་ཉིད་རིག་པའི་སེམས། །སྟོང་གསལ་སྒྲིབ་
མེད་ནམ་མཁའ་དྭངས་པའི་མདོག །རྒྱུ་འབྲས་བསླུ་མེད་འཕྲུལ་ངག་རྒྱ་མཚོའི་
མཆོག །དྲིན་ཆེན་རྩ་བའི་བླ་མ་རིན་པོ་ཆེ། །རྩེ་གཅིག་འབྲལ་མེད་སྤྱི་གཙུག་རྒྱན་དུ་
བཞུགས། །བདག་ཅག་སྒོ་གསུམ་གུས་པས་གསོལ་བ་འདེབས། སེམས་ལ་རང་དབང་
ཐོབ་པར་བྱིན་གྱིས་རློབས། །འགྲོ་འདྲེན་མཉམ་མེད་རྒྱལ་བ་གཤེན་རབ་མཆོག །ངུར་
སྨྲིག་ཚུལ་འཆང་བཙོ་མ་གསེར་གྱི་མདོག །ས་བཅུའི་གཡུང་དྲུང་སེམས་དཔའ་རྒྱ་
མཚོའི་མཆོག །དྲིན་ཆེན་རྩ་བའི་བླ་མ་རིན་པོ་ཆེ། །རྩེ་གཅིག་འབྲལ་མེད་སྤྱི་གཙུག་
རྒྱན་དུ་བཞུགས། །བདག་ཅག་སྒོ་གསུམ་གུས་པས་གསོལ་བ་འདེབས། །སྐུ་གསུམ་རང་
ཞལ་མཐོ་བར་བྱིན་གྱིས་རློབས། །རྒྱུད་གསུམ་བདག་ཉིད་རྩ་བའི་བླ་མ་རྗེ། །རྩེ་གཅིག་
འབྲལ་མེད་སྤྱི་གཙུག་རྒྱན་དུ་བཞུགས། །བདག་ཅག་སྒོ་གསུམ་གུས་པས་གསོལ་བ་
འདེབས། །ཞེ་སྡང་ཕུང་པོ་དམྱལ་བའི་ཞིང་ས་ལ། །ཐུགས་རྗེས་བྱིན་གྱིས་རློབས་ཤིག་
བླ་མ་རྗེ། །དྲིན་ཆེན་རྩ་བའི་བླ་མ་རིན་པོ་ཆེ། །རྩེ་གཅིག་འབྲལ་མེད་སྤྱི་གཙུག་རྒྱན་
དུ་བཞུགས། །བདག་ཅག་སྒོ་གསུམ་གུས་པས་གསོལ་བ་འདེབས། །འདོད་ཆགས་ཕུང་
པོ་ཡི་དྭགས་ཞིང་ས་ལ། །ཐུགས་རྗེས་བྱིན་གྱིས་རློབས་ཤིག་བླ་མ་རྗེ། །དྲིན་ཆེན་རྩ་
བའི་བླ་མ་རིན་པོ་ཆེ། །རྩེ་གཅིག་འབྲལ་མེད་སྤྱི་གཙུག་རྒྱན་དུ་བཞུགས། །བདག་
ཅག་སྒོ་གསུམ་གུས་པས་གསོལ་བ་འདེབས། །གཏི་མུག་ཕུང་པོ་བྱོལ་སོང་ཞིང་ས་
ལ། །ཐུགས་རྗེས་བྱིན་གྱིས་རློབས་ཤིག་བླ་མ་རྗེ། །དྲིན་ཆེན་རྩ་བའི་བླ་མ་རིན་པོ་
28

གྲུབ་དབང་བསྟན་འཛིན་རིན་ཆེན་གྱི་གསུང་འབུམ། པོད་གཉིས་པ།
ཆེ། །རྩེ་གཅིག་འབྲལ་མེད་སྤྱི་གཙུག་རྒྱན་དུ་བཞུགས། །བདག་ཅག་སྒོ་གསུམ་གུས་
པས་གསོལ་བ་འདེབས། །ཕྲག་དོག་ཕུང་པོ་མི་ཡི་ཞིང་ས་ལ། །ཐུགས་རྗེས་བྱིན་གྱིས་
རློབས་ཤིག་བླ་མ་རྗེ། །དྲིན་ཆེན་རྩ་བའི་བླ་མ་རིན་པོ་ཆེ། །རྩེ་གཅིག་འབྲལ་མེད་སྤྱི་
གཙུག་རྒྱན་དུ་བཞུགས། །བདག་ཅག་སྒོ་གསུམ་གུས་པས་གསོལ་བ་འདེབས། །ང་རྒྱལ་
ཕུང་པོ་འཐབ་རྩོད་ཞིང་ས་ལ། །ཐུགས་རྗེས་བྱིན་གྱིས་རློབས་ཤིག་བླ་མ་རྗེ། །དྲིན་ཆེན་
རྩ་བའི་བླ་མ་རིན་པོ་ཆེ། །རྩེ་གཅིག་འབྲལ་མེད་སྤྱི་གཙུག་རྒྱན་དུ་བཞུགས། །བདག་
ཅག་སྒོ་གསུམ་གུས་པས་གསོལ་བ་འདེབས། །ལེ་ལོའི་ཕུང་པོ་ཕམ་ལྟུང་ཞིང་ས་
ལ། །ཐུགས་རྗེས་བྱིན་གྱིས་རློབས་ཤིག་བླ་མ་རྗེ། །དྲིན་ཆེན་རྩ་བའི་བླ་མ་རིན་པོ་
ཆེ། །རྩེ་གཅིག་འབྲལ་མེད་སྤྱི་གཙུག་རྒྱན་དུ་བཞུགས། །བདག་ཅག་སྒོ་གསུམ་གུས་
པས་གསོལ་བ་འདེབས། །བདུད་ལྔའི་ཕུང་པོ་གཤིན་རྗེའི་ཞིང་ས་ལ། །ཐུགས་རྗེས་
བྱིན་གྱིས་རློབས་ཤིག་བླ་མ་རྗེ། །དྲིན་ཆེན་རྩ་བའི་བླ་མ་རིན་པོ་ཆེ། །རྩེ་གཅིག་
འབྲལ་མེད་སྤྱི་གཙུག་རྒྱན་དུ་བཞུགས། །བདག་ཅག་སྒོ་གསུམ་གུས་པས་གསོལ་བ་
འདེབས། །རྣམ་རྟོག་ཕུང་པོ་ཐེ་ཚོམ་ཞིང་ས་ལ། །ཐུགས་རྗེས་བྱིན་གྱིས་རློབས་ཤིག་
བླ་མ་རྗེ། །དྲིན་ཆེན་རྩ་བའི་བླ་མ་རིན་པོ་ཆེ། །རྩེ་གཅིག་འབྲལ་མེད་སྤྱི་གཙུག་རྒྱན་
དུ་བཞུགས། །བདག་ཅག་སྒོ་གསུམ་གུས་པས་གསོལ་བ་འདེབས། །འཁྲུལ་པའི་ཕུང་
པོ་བར་དོའི་ཞིང་ས་ལ། །ཐུགས་རྗེས་བྱིན་གྱིས་རློབས་ཤིག་བླ་མ་རྗེ། །དྲིན་ཆེན་རྩ་
བའི་བླ་མ་རིན་པོ་ཆེ། །རྩེ་གཅིག་འབྲལ་མེད་སྤྱི་གཙུག་རྒྱན་དུ་བཞུགས། །བདག་
ཅག་སྒོ་གསུམ་གུས་པས་གསོལ་བ་འདེབས། །ཉོན་མོངས་ཕུང་པོ་འཁོར་བའི་ཞིང་
ས་ལ། །ཐུགས་རྗེས་བྱིན་གྱིས་རློབས་ཤིག་བླ་མ་རྗེ། །དྲིན་ཆེན་རྩ་བའི་བླ་མ་རིན་
པོ་ཆེ། །རྩེ་གཅིག་འབྲལ་མེད་སྤྱི་གཙུག་རྒྱན་དུ་བཞུགས། །བདག་ཅག་སྒོ་གསུམ་
གུས་པས་གསོལ་བ་འདེབས། །བདག་འཛིན་ཕུང་པོ་སྡུག་བསྔལ་ཞིང་ས་ལ། །ཐུགས་
29

བོན་དང་ཞང་ཞུང་ཤེས་རིག་དཔེ་ཚོགས།
རྗེས་བྱིན་གྱིས་རློབས་ཤིག་བླ་མ་རྗེ། །དྲིན་ཆེན་རྩ་བའི་བླ་མ་རིན་པོ་ཆེ། །རྩེ་གཅིག་
འབྲལ་མེད་སྤྱི་གཙུག་རྒྱན་དུ་བཞུགས། །བདག་ཅག་སྒོ་གསུམ་གུས་པས་གསོལ་བ་
འདེབས། །དེ་ལྟར་གསོལ་བ་བཏབ་པའི་བྱིན་རླབས་ཀྱིས། །ལུས་ལ་བདེ་དྲོད་འབར་
བར་བྱིན་གྱིས་རློབས། །ངག་ལ་ནུས་པ་འབར་བར་བྱིན་གྱིས་རློབས། །སེམས་ལ་
རྟོགས་པ་འཆར་བར་བྱིན་གྱིས་རློབས། །རོགས་མེད་བཙན་ས་ཟིན་པར་བྱིན་གྱིས་
རློབས། །སྐྱེ་མེད་སྙིང་པོ་ལོན་པར་བྱིན་གྱིས་རློབས། །ཟག་མེད་འོད་སྐུ་འགྲུབ་པར་
བྱིན་གྱིས་རློབས། །དྲིན་ཆེན་རྩ་བའི་བླ་མ་ལ་གསོལ་བ་འདེབས། །ཞེས་ལན་གྲངས་
མང་བརྗོད། །སྙོམས་འཇུག་ཚད་མེད་ཀྱི་ངང་ནས་གསོལ་བ་བཏབ་པས། སྐྱབས་གནས་
རྣམས་ཀྱི་ཐུགས་ཁ་ནས། ཡེ་ཤེས་ཀྱི་ཆུ་བོ་དཀར་ལ་དྭངས་པ་གཅིག་མར་བབ་པ། བདག་
གིས་སྤྱི་གཙུག་ཏུ་ཐིམ་པས། ལུས་མེར་གྱིས་ཁེངས་ནས་ལུས་ངག་ཡིད་གསུམ་གྱི་སྒྲིབ་
པ་དང་། མ་རིག་པའི་སྒྲིབ་པ་དང་། ཤེས་བྱའི་སྒྲིབ་པ་དང་། ཉོན་མོངས་པའི་སྒྲིབ་པ་
གསུམ་དག་ནས། འགྲོ་སྒོ་གཉིས་དང་རྐང་མཐིལ་གཉིས་ནས་མར་ལ་ནག་ནུར་གྱིས་
ཐོན་ནས། རང་ལུས་ཤེལ་དཀར་གྱི་བུམ་པ་ལྟ་བུ་ཕྱི་བལྟས་ན་ནང་གསལ་བ། ནང་
བལྟས་ན་ཕྱི་གསལ་བ། དབང་དང་གདམས་ངག་གི་སྣོད་དུ་རུང་བ་གཅིག་ཏུ་གྱུར་པར་
བསམ། སྐྱབས་གནས་རྣམས་གཅིག་ལ་གཅིག་ཐིམ་ཞིང་རྩ་བའི་བླ་མ་ལ་ཐིམ། རྩ་
བའི་བླ་མ་སྔར་བས་གཟི་གདངས་དང་ལྡན་པར་གྱུར་ནས། འོད་དུ་ཞུ་ནས་བདག་ལ་
ཐིམ་པས། བདག་གི་ལུས་ངག་ཡིད་གསུམ་དང་བླ་མའི་སྐུ་གསུང་ཐུགས་དང་དབྱེར་
མེད་པ་གཅིག་ཏུ་གྱུར་པར་བསམ། །ཞེས་མི་དམིགས་པའི་ངང་ལ་བཞག་གོ །བྱིན་རླབས་
བདག་འཇུག་གསོལ་འདེབས་ཁྲིད་རིམ་རྫོགས་སོ། །ཞེས་དམར་ཁྲིད་དུག་ལྔ་རང་གྲོལ་སྔོན་འགྲོ་
འདི། གཤེན་གྱི་དགེ་སྦྱོར་ཁྱུང་དཀར་རུ་སེ་ནི་རང༵་ཡིས། ཆུ་འབྲུག་ཟླ་བ་དགུ་པའི་ཉེར་གཉིས་སྔ་པོ་
ལ། ཡང་སྟོན་ཀླུ་བྲག་ཉམས་ལེན་ཕུག་ཏུ་བརྩམས་པ་དགེའོ། །མུ་ཙུག་སྨར་རོ། །བཀྲ་ཤིས།
30

གྲུབ་དབང་བསྟན་འཛིན་རི